ทุกเดือนประจำเดือนมาสม่ำเสมอ เดือนนี้เลื่อนมาเกือบสิ้นเดือนคือวันที่30 จากนั้นเริ่มกินยาคุมแบบ28เม็ดวันที่2 อยากทราบว่าประสิทธิภาพในการคุมว่า สามารถมีเพศสัมพันแบบหลั่งในได้เมื่อไหร่ ที่ผ่านมาเคยกินยาคุมฉุกเฉินบ้างบางครั้งที่คิดว่าอยู่ในระยะไม่ปลอดภัย ตอนนี้เลยหันมากินแบบ28เม็ดครั้งแรก
สวัสดีค่ะ kanokwan,หากประจำเดือนมาวันที่ 30 ก.ค. แล้วได้เริ่มทานยาคุมกำเนิดในวันที่ 2 ส.ค. เท่ากับได้เริ่มทานยาคุมกำเนิดในวันที่ 4 ของการมีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที ดังนั้น สามารถที่จะมีเพศสัมพันธ์ได้เลย โดยจะช่วยป้องกันการตั้งครรภ์ได้มากกว่า 99%อย่างไรก็ตาม หากก่อนหน้าที่ประจำเดือนมา ได้มีการทานยาคุมฉุกเฉินไป เลือดที่ออกอาจเป็นผลของยาคุมฉุกเฉินก็ได้ ไม่ใช่ประจำเดือนจริงๆ ในกรณีนี้ แนะนำควรทานยาคุมกำเนิดต่อเนื่องนานอย่างน้อย 7 วันก่อน เพื่อรอให้ยาคุมกำเนิดได้เริ่มออกฤทธิ์ให้เต็มประสิทธิภาพก่อนค่ะการทานยาคุมกำเนิด ควรทานให้ตรงเวลาในแต่ละวัน และไม่ควรลืมทานยาค่ะ เมือ่ทานยาจนถึงเม็ดที่ 23-26 ควรจะมีประจำเดือนมา หากทานครบ 28 เม็ดแล้ว ไม่มีประจำเดือนมา ก็ควรตรวจหาการตั้งครรภ์ดูด้วยค่ะ